بوومەلەرزەی تبت، ٢٠٢٥

لە ٧ی کانوونی دووەمی ٢٠٢٥، کاتژمێر ٩:٠٥ی بەیانی بە کاتی سی ئێس تی (یوو تی سی+ ٨)، بوومەلەرزەیەک بە گوڕی ٧٫١ پلە لە ناوچەی تینگری لە شاری شیگاتسەی سەر بە ھەرێمی ئۆتۆنۆمیی تبت لە باشووری ڕۆژاوای چین ڕوویدا. بەلایەنی کەمەوە ١٢٦ کەس گیانیان لەدەستدا و ٣٣٨ کەسیش برینداربوون لە ناوچەکەدا. بوومەلەرزەکە ھەروەھا بووە ھۆی بریندارکردنی ١٣ کەس لە نیپال و زیانی کەمیشی لە باکووری ھیندستان لێکەوتەوە. لەرینەوەکە لە سەرتاسەری باشووری ئاسیا ھەستی پێکرا. ئەم بوومەلەرزەیە گەورەترین بوومەلەرزە بوو لە چین لەدوای بوومەلەرزەی مادوۆ لە ئایاری ٢٠٢١ و کوشندەترینیان بوو لەدوای بوومەلەرزەی جیشیشان لە کانوونی یەکەمی ٢٠٢٣. بوومەلەرزەکە بەھۆی شکانێکی ئاسایییەوە ڕوویدا و لە قووڵایی ١٠ کیلۆمەتر (٦٫٢ میل) لە ناو توێکڵی کیشوەرییەوە سەرچاوەی گرت.

 سەرچاوەکان